b'\n_START_ARTICLE_\nJoseph Priestley\n_START_SECTION_\n\xc5\xbdivljenje in delo\n_START_PARAGRAPH_\nPriestley je objavil prek 150 del. Za \xc4\x8dasa svojega \xc5\xbeivljenja si je Priestley prislu\xc5\xbeil veliko slavo s svojim izumom sodavice, razpravami o elektriki in svojimi odkritji ve\xc4\x8d \xc2\xbbzrakov\xc2\xab\xc2\xa0(plinov), od katerih je najbolj znan, kar je sam imenoval \xc2\xbbnevnetljivi zrak\xc2\xab\xc2\xa0(kisik). Odlo\xc4\x8dno je branil flogistonsko teorijo in zavra\xc4\x8dal kar bo postalo prva kemijska revolucija, tako da je bil odmaknjen od znanstvene srenje._NEWLINE_Bil je vzgojen v preprostem protestantskem duhu in postal duhovnik in u\xc4\x8ditelj. Znal je zelo veliko jezikov in jih pou\xc4\x8deval. Pou\xc4\x8deval je tudi zgodovino, pravo, logiko, anatomijo in govorni\xc5\xa1tvo. Postal je doktor prava in \xc4\x8dlan Kraljevega dru\xc5\xa1tva v Londonu.  Med njegova najbolj popularna dela sodijo knjige o pedagogiki._NEWLINE_Odkril je kisik pri segrevanju \xc5\xbeivosrebrovega oksida (HgO), odkril je \xc5\xa1e \xc5\xa1est do takrat neznanih plinov: vodikov klorid (HCl), amonjak(Nh3), oglikov oksid(CO), silicijev tetraflorid (SiF4) in di\xc5\xa1ikov oksid(N2O) ._NEWLINE_Napisal je knjigo za pripravo umetne kisle vode oziroma sode in sicer iz ogljikovega dioksida in vode. Ko je pod pritiskom raztopil ogljikov dioksid v vodi, se je za\xc4\x8dela evropska norija za sodavico. Na dolgem potovanju z ladjo naj bi to uporabili kot zdravilo proti skorbutu - bolezen, ki se razvije zaradi pomanjkanja vitamina C. Za ta izum je bil nagrajen z medaljo Kraljevega dru\xc5\xa1tva v Londonu._NEWLINE_Napisal dela o plinih ter elektriki.\n_START_SECTION_\nNagrade\n_START_PARAGRAPH_\nZa svoje znanstveno delo je leta 1772 prejel Copleyjevo medaljo Kraljeve dru\xc5\xbebe iz Londona.'